32004D0267
L 083/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 март 2004 година
за изменение на Решение 1999/813/ЕО относно определяне на специални условия за внос на рибни продукти с произход от Социалистическа република Виетнам, по отношение на определянето на компетентния орган и образеца за здравен сертификат
(нотифицирано под номер С(2004) 825)
(текст от значение за ЕИП)
(2004/267/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че:
(1)
Решение 1999/813/ЕО на Комисията (2) определя, че „National Fisheries Inspection and Quality Assurance Center (NAFIQACEN) of the Ministry of Fisheries“ е компетентният орган на Виетнам за проверяване и удостоверяване на съответствието на рибните продукти и продуктите от аквакултури с изискванията на Директива 91/493/ЕИО.
(2)
След преструктуриране на виетнамската администрация компетентният орган стана „National Fisheries Quality Assurance and Veterinary Directorate (NAFIQAVED)“. Този нов орган е в състояние да проверява по ефикасен начин прилагането на действащите правила.
(3)
NAFIQAVED официално гарантира, че нормите в областта на ветеринарно-санитарния контрол и наблюдението на рибните продукти и продукти от аквакултури, установени в Директива 91/493/ЕИО, се спазват и че хигиенните изисквания, еквивалентни на тези, определени в тази директива, се прилагат.
(4)
Следователно Решение 1999/813/ЕО трябва да бъде съответно изменено.
(5)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 1999/813/ЕО се изменя, както следва:
1.
член 1 се заменя със следния текст:
„Член 1
„National Fisheries Quality Assurance and Veterinary Directorate (NAFIQAVED)“ е компетентният орган на Виетнам за проверяване и удостоверяване на съответствието на рибните продукти и продуктите от аквакултури с изискванията на Директива 91/493/ЕИО.“
2.
в член 3, параграф 2 се заменя със следния текст:
„2. Сертификатите трябва да носят името, длъжността и подписа на представителя на NAFIQAVED, както и официалния печат на този орган в различен цвят от този на другите заверки.“
3.
приложение I се заменя от текста в приложението към настоящото решение.
Член 2
Настоящото решение се прилага от 4 май 2004 г.
Член 3
Адресати на настоящото решение са държавите-членки.
Съставено в Брюксел на 17 март 2004 година.